בלה רמזי

איזבלה מאי רמזי (באנגלית: Isabella May Ramsey; נולדה ב־25 בספטמבר 2003) היא שחקנית אנגלייה. הופעת הבכורה של רמזי בתעשיית הבידור הייתה בתפקיד ליאנה מורמונט בסדרת הפנטזיה "משחקי הכס" של רשת HBO. כיום ידועה בעיקר בזכות תפקידה בסדרה "האחרונים מבינינו" בתור אלי ויליאמס, ובסדרה "המכשפה הכי גרועה" בתור מילדרד האבל. בשנים 2023–2018 דיבבה את הילדה בסדרת האנימציה "הילדה" של נטפליקס.

ביוגרפיה
איזבלה מאי רמזי נולדה בעיר נוטינגהאם שבמחוז נוטינגהאמשייר, אנגליה, הממלכה המאוחדת, למשפחה נוצרית. אביה אלכס הוא איש עסקים. סיימה את לימודיה בבית הספר המקוון InterHigh School.

קריירה

רמזי החלה לשחק כתחביב כבר בגיל ארבע, ב־Stagecoach Theatre Arts בסניף לאפבורו, שם שיחקה במשך שבע שנים. אחר כך הופיעה ב"סדנת הטלוויזיה", והחלה להיבחן להופעה בתפקידים מקצועיים.
ממוזער|290x290 פיקסלים|פדרו פסקל ובלה רמזי (משמאל) בכנס SXSW בשנת 2025
בשנים 2016–2019 גילמה את ליאנה מורמונט בסדרת הפנטזיה "משחקי הכס" של רשת HBO האמריקאית. זה היה התפקיד הראשון עליו קיבלה קרדיט. הופעת הבכורה שלה קרתה בעונה השישית של הסדרה, בפרק השביעי שנקרא "The Broken Man", עליו קיבלה תגובות טובות מחובבי הסדרה ומהמבקרים. תגובות דומות קיבלה כשהופיעה בפרק הסיום של העונה "The Winds of Winter". באתר הוליווד ריפורטר נכתב כי היא "הכוכב הפורץ של העונה השישית". המשיכה להופיע בתפקיד ליאנה בעונות השביעית והשמינית של הסדרה.

ב־2017 כיכבה בעיבוד הטלוויזיוני לספרי "המכשפה הכי גרועה" בתפקיד המכשפה מילדרד האבל. על תפקיד זה זכתה ב־2019 בפרס השחקנית הצעירה הטובה ביותר של פרסי הילדים  של האקדמיה הבריטית לאמנויות הקולנוע והטלוויזיה (באפט"א). אם כי היא עזבה את הסדרה ב־2020, והוחלפה על ידי השחקנית לידיה פייג'.

בשנים 2023–2018, דיבבה את הילדה בסדרת האנימציה "הִילדָה" של נטפליקס.

ב-2022 החלה לגלם את מלכת אנגליה ג'יין גריי בסדרת הדרמה התקופתית "להיות אליזבת".

ב־2023 החלה לשחק בתפקיד אלי ויליאמס בסדרת דרמה פוסט-אפוקליפטית "האחרונים מבינינו" המבוססת על משחקי הווידאו באותו השם, כנערה בת 14 המפגינה כעס ועוינות כלפי הסובבים אותה, אך בחשאי משתוקקת לתחושת קרבה ושייכות; שנאלצת להתלוות לעג'ואל במשימתו להבריח אותה לצדה השני של ארצות הברית עקב היותה חסינה מפני מגפת הקורדיספס ואי-לכך, המפתח ליצירת חיסון. על תפקיד זה קיבלה מועמדות לפרס גלובוס הזהב לשחקנית הטובה ביותר בסדרת דרמה לשנת 2023.

 חיים אישיים 
רמזי היא א-בינארית מבחינה מגדרית, ולא הטרוסקסואלית לגמרי.

היא מגדירה את אורח חייה התזונתי כטבעוני-בערך.

בנוסף, היא מספרת שאובחנה עם אוטיזם בגיל 18, ושהיא יודעת לשיר ולנגן על גיטרה.

 אקטיביזם פוליטי 
רמזי השתמשה בפלטפורמות השונות כדי לתמוך בנרטיב הפלסטיני. היא חתמה על מכתב של "אמנים קווירים למען פלסטין" הקורא להפסקת אש ברצועת עזה, מגנה את ענייני ה"פינקוושינג" (pinkwashing: דבר מסוים שמנסה להתפס כנאור בשל סובלנות ללהט"ב) ומתחייבת "לעמוד איתנה לצדם [של הפלסטינים] בקריאתם לכבוד והגדרה-עצמית ולהחרים את מדינת ישראל".

 פילמוגרפיה 
קולנוע
 שנה שם תפקיד הערות2018Two for Joy מירנדה הולמס & ווטסון פלוטסם2019 הנסיכה איימי הנסיכה גיזנה דיבוב ג'ודי - מעבר לקשת לומה לופט2020התנגדות אלסבת'2021הִילדה ומלך ההרהִילדהדיבוב2022קתרין, המכונה ציפור קטנהבירדי2023מרד התרנגולים: עלייתם של הנאגטסמולידיבובTBAMonstrous Beautyברברה פילד

טלוויזיה
 שנה סדרה תפקיד הערות 2016–2019 משחקי הכס ליאנה מורמונט 9 פרקים 2019-2017 המכשפה הכי גרועה מילדרד האבל תפקיד מרכזי (עונות 3–1); 39 פרקים 2018Requiem מטילדה הצעירה פרק: "The Blue Room" 2018–2023 הילדה הילדה דיבוב, תפקיד מרכזי (3 עונות); 26 פרקים 2020Shepherd's Delight ילדה בפארק סדרת רשת אינטרנטית; פרק: "Self-Tape 48" חומריו האפלים אנג'ליקה 6 פרקיםקייטנת האי רמונה (בגיל 15) דיבוב; פרק: "Ghost Baby Jabberwock"2022להיות אליזבתג'יין גרייתפקיד מרכזי2023כלואיםקלסי מורגןתפקיד מרכזי (עונה 2); 3 פרקים2023–הווה האחרונים מבינינו אלי ויליאמסתפקיד מרכזי

 פרסים ומועמדויות 
שנהAwardCategoryWorkResult2020פרס גילדת שחקני המסךהביצוע הטוב ביותר של אנסמבל בסדרת דרמהמשחקי הכס2023פרס איגוד מבקרי הקולנוע האמריקאיהמבצע הצעיר הטוב ביותרקתרין, המכונה ציפור קטנהפרס הסרטים והטלוויזיה של MTVהופעה פורצתהאחרונים מבינינוהצמד הטוב ביותר (עם פדרו פסקל)פרס TCAהישג אישי בדרמהפרס אמי לבידור בפריים טייםשחקנית ראשית בסדרת דרמהפרס גות'הםהביצועים הטובים ביותר בסדרה חדשה2024פרס גלובוס הזהבהשחקנית הטובה ביותר - סדרת דרמהפרס בחירת מבקרי הטלוויזיההשחקנית הטובה ביותר בסדרת דרמהפרס סאטורןההופעה הטובה ביותר של שחקן צעיר יותר בסדרת טלוויזיהפרס האקדמיה האוסטרלית לאמנויות הקולנוע והטלוויזיה הבינלאומייםהשחקנית הטובה ביותר בסדרהפרס בחירת הקהלכוכב השנה בטלוויזיה בדרמהפרס גילדת שחקני המסךהביצוע הטוב ביותר של אנסמבל בסדרת דרמהההופעה הטובה ביותר של שחקנית בסדרת דרמהפרס אינדפנדנט ספיריטההופעה הראשית הטובה ביותר בסדרה חדשה עם תסריטפרס סטלייטהשחקנית הטובה ביותר בסדרת דרמה/ז'אנרפרס האקדמיה הבריטית לטלוויזיההשחקנית הטובה ביותר2025פרס אמי לבידור בפריים טייםהשחקנית הראשית הטובה ביותר בסדרת דרמה2026פרס בחירת מבקרי הטלוויזיההשחקנית הטובה ביותר בסדרת דרמה

 קישורים חיצוניים 





הערות שוליים

קטגוריה:זמרים א-בינארים
קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:זמרות בריטיות
קטגוריה:אוטיסטים בריטים
קטגוריה:בריטים שהופיעו ברשימת טיים 100 נקסט
קטגוריה:אנגליות שנולדו ב-2003